cyanic-selkie/wikianc huggingface dataset:
Ελληνικός εμφύλιος πόλεμος (1946–1949)
Οι αντίπαλοι στρατοί
Από την άλλη μεριά βρίσκονταν οι αντάρτες του Δημοκρατικού Στρατού Ελλάδας (Δ.Σ.Ε.), με κύριο μέρος των όπλων, πυρομαχικών και άλλων εφοδίων (κυρίως στη βόρεια Πίνδο, καθώς οι πενιχρές μεταφορικές του δυνατότητες δεν επέτρεπαν σε μεγάλες ποσότητες εφοδίων να σταλούν νότια) να φτάνουν ως υλική στήριξη από τις γειτονικές νεοσύστατες Σοσιαλιστικές Δημοκρατίες: Γιουγκοσλαβία, Βουλγαρία και Αλβανία, μέσω των αμαξιτών δρόμων που κατασκεύασε (ο ΔΣΕ) στα όρη του Γράμμου και του Βιτσίου. Οι δυνάμεις του ΔΣΕ στην Πελοπόνησσο και στα νησιά - ιδιαίτερα στην Κρήτη- εφοδιάζονταν, κατ' αποκλειστικότητα, από τις επιθέσεις εναντίον τμημάτων του Στρατού, από τις Μ.Α.Υ. (Μονάδες Ασφαλείας Υπαίθρου), που αφόπλιζαν σχετικά εύκολα, αλλά και από τις νικηφόρες στρατιωτικές επιχειρήσεις σε μεγάλα αστικά κέντρα (Καλαμάτα, Ζαχάρω, Καλάβρυτα κ.α). Αρκετά εφόδια ήταν λάφυρα από τη Γερμανική Κατοχή (1941-1944). Ιδιαίτερα, η συνδρομή της Γιουγκοσλαβίας, η οποία ξεκίνησε το δεύτερο ήμισυ του 1946 και τελείωσε το δεύτερο ήμισυ του 1948, ήταν δωρεάν και είχε αποφασιστική σημασία για το αξιόμαχο του ΔΣΕ στη Βόρεια Ελλάδα. Αυτή η βοήθεια περιλάμβανε, εκτός από στρατιωτικό υλικό, ρουχισμό, τρόφιμα, φάρμακα, μέριμνα τραυματιών, υποστήριξη στην προπαγάνδα, χρηματική βοήθεια, ηθική και πολιτική υποστήριξη. Στις παροχές συγκαταλέγονταν ακόμα, στρατιωτικοί σύμβουλοι, που πήγαιναν στην Ελλάδα και παρείχαν επαγγελματική υποστήριξη στο επιτελείο του ΔΣΕ, όπως και στην εξάσκηση και χρήση οπλισμού, αλλά και στη δημιουργία στρατιωτικής ιατρικής υπηρεσίας. Επιπλέον, το έδαφος της Γιουγκοσλαβίας ήταν μια βάση επιμελητείας, όπου εκπαιδεύονταν μαχητές και στελέχη του ΔΣΕ.
Στον Δημοκρατικό Στρατό Ελλάδος συσπειρώθηκαν μέλη και φίλοι του ΚΚΕ, αλλά και τεράστιος αριθμός γηγενών, σλαβόφωνων πληθυσμών της Μακεδονίας, άντρες και γυναίκες. Όσο οι Ελληνικές Ένοπλες Δυνάμεις οργανώνονταν καλύτερα και επιστράτευαν περισσότερους άντρες, τόσο μεγάλωνε το ποσοστό ένταξης των γυναικών στον ΔΣΕ. Ενώ το Νοέμβριο του 1948 ήταν 12-15%, τον Απρίλιο του 1949 έφτασαν να αποτελούν το 70% στις βοηθητικές υπηρεσίες και το 30% στις μάχιμες μονάδες.
Θύματα
Το διάστημα 1946-1949, οι νεκροί κυμαίνονται στους 70.000. Συγκεκριμένα, στις μάχες του Γράμμου- Βιτσί ου, το 1948, που διήρκεσαν πάνω από 2 μήνες (Ιούνιος-Αύγουστος), σκοτώθηκαν 7 έως 12 χιλιάδες άτομα, ανάλογα με τις εκτιμήσεις των διαφόρων ιστορικών.
Πολιτική καταστολή
Η καταστολή των αριστερών συνεχίστηκε τα επόμενα χρόνια με στρατοδικεία, φυλακίζοντας χιλιάδες στρατιωτες του ΔΣΕ, και μαζικές εξορίες στα ξερονήσια του Αιγαίου (Άη Στράτης, Μακρόνησος, Γυάρος). Οι διωγμοί και οι συστηματικοί βασανισμοί αριστερών εξακολούθησαν για πολλά χρόνια και τελείωσαν με τη Μεταπολίτευση, μετά την πτώση της στρατιωτικής δικτατορίας, το 1974.
Πρόσφυγες
Μία άλλη επίπτωση ήταν ο εξαιρετικά μεγάλος αριθμός των προσφύγων ή με τη βία μετακινηθέντων (μεταξύ των οποίων περιλαμβάνονταν και χιλιάδες παιδιά (Παιδομάζωμα), που είτε στάλθηκαν από το ΔΣΕ σε ανατολικές χώρες, είτε μετακινήθηκαν και εγκαταστάθηκαν προσωρινά σε "παιδουπόλεις"), κυρίως στη βόρεια Ελλάδα. Αναγκάστηκαν να εγκαταλείψουν τα σπίτια και τα χωριά τους, είτε για να μη βρεθούν στο επίκεντρο των μαχών μεταξύ Κυβερνητικού στρατού και ανταρτών, είτε επειδή εξαναγκάστηκαν, κατά τη διάρκεια των μεγάλων εκκαθαριστικών επιχειρήσεων του Εθνικού Στρατού, ώστε να αποκοπεί με οποιαδήποτε τρόπο ο εφοδιασμός έμψυχου υλικού των ανταρτικών τμημάτων, είτε πάλι λόγω της βίαιης προσαγωγής τους μέσω του Παιδομαζώματος από το ΔΣΕ, προκειμένου να αντιμετωπιστεί το σοβαρότατο πρόβλημα προσέλευσης μαχητών. Χαρακτηριστική του αριθμού των προσφύγων είναι η αναφορά στο "Μνημόνιο για το ελληνικό προσφυγικό πρόβλημα", που εστάλη, στις 8 Οκτωβρίου 1949, προς το αμερικανικό υπουργείο Εξωτερικών από την Ελληνική κυβέρνηση. Εκεί, ο πρωθυπουργός, Κ. Τσαλδάρης, δήλωνε πως ο αριθμός των καταφυγόντων και φυγόντων του εμφυλίου πολέμου ανερχόταν σε 684.607 ανθρώπους (μεταξύ των οποίων 77.822 καταφυγόντες από την πληττόμενη περιοχή της πόλης της Καστοριάς). Από αυτούς, αναφέρεται (στο ίδιο) ότι 166.000 πρόσφυγες είχαν επαναπατρισθεί ως τότε και άλλοι 225.000 θα επαναπατρίζονταν σύντομα. Επίσης, μέχρι το 1956, υπήρχαν αιχμάλωτοι στρατιωτικοί του Εθνικού Στρατού σε στρατόπεδα εργασίας στην Αλβανία και σε άλλες χώρες του Ανατολικού Μπλοκ όπου υπέστησαν άθλιες συνθήκες κράτησης τους σε στρατόπεδα συγκεντρώσεων χωρίς τις ελάχιστες συνθήκες υγιεινής και τις μηδαμινές μερίδες φαγητού καθώς και την εξοντωτική εργασία από την ανατολή έως την δύση του ήλιου που οδήγησε αρκετούς συμπατριώτες μας στον θάνατο.
Ιστοριογραφικές οπτικές
Σύμφωνα με τη μετεμφυλιακή, εθνικόφρονα ιστοριογραφία, ο εμφύλιος πόλεμος ήταν ο «τρίτος γύρος» ενός ένοπλου αγώνα, που ξεκίνησε με τις συγκρούσεις μεταξύ αντιστασιακών οργανώσεων, κατά τη διάρκεια του 1943 («πρώτος γύρος»), και τις μάχες στην Ήπειρο και την Αθήνα, το Δεκέμβριο του 1944 («δεύτερος γύρος»). Αυτές οι φάσεις είναι ξεχωριστές, διότι η κάθε μια έχει τα δικά της χαρακτηριστικά, αλλά και στενά συνδεδεμένες μεταξύ τους διότι, τελικά, θα καθορίσουν τον εσωτερικό και διεθνή προσανατολισμό της Ελλάδας, για τα επόμενα χρόνια. Αυτή τη θεώρηση την επανέφερε μια ομάδα πολιτικών επιστημόνων (με τη συνδρομή ιστορικών) που ήρθε σε σκληρή διένεξη με άλλους ιστορικούς.
Ορισμένοι σύγχρονοι (αρχές του 21ου αι.) ιστορικοί διαπιστώνουν ότι υπήρξαν ή υπάρχουν δύο κεντρικές ιστοριογραφικές εκδοχές των γεγονότων της δεκαετίας του 1940-50: η "εκδοχή των νικητών" και η "εκδοχή των ηττημένων". Και οι δύο καθορίζονται από τις ιδεολογικές συγκρούσεις της δεκαετίας του '40 και χαρακτηρίζονται ως στρατευμένες και υποταγμένες σε πολιτικές αναγκαιότητες. Στις δύο αυτές μυθικές εκδοχές της ιστορίας ο κόσμος χωρίζεται σε δύο άκρα, όπου το ένα εξιδανικεύεται και το άλλο δαιμονοποιείται, χωρίς ενδιάμεσες αποχρώσεις και γκρίζες ζώνες.
Μετά τη λήξη του εμφυλίου, επικράτησε η εκδοχή των νικητών, σύμφωνα με την οποία το ΕΑΜ ήταν απλώς το προκάλυμμα των κομμουνιστών για να καταλάβουν την εξουσία. Αφού το ΚΚΕ απέτυχε να πάρει την εξουσία ειρηνικά, το 1944, το επιδίωξε με τη βία και με την υποστήριξη της Σοβιετικής Ένωσης, γεγονός που οδήγησε στον Εμφύλιο. Τα χρησιμότερα στοιχεία αυτής της ιστοριογραφίας ήταν η δημοσίευση, από το Κράτος, των απομνημονευμάτων μεγάλων στρατιωτικών ηγετών του Κυβερνητικού στρατού. Οι πρώτες αριστερές ιστορικές ερμηνείες του Εμφυλίου άρχισαν να εμφανίζονται στη δεκαετία του 1960. Η βασική γραμμή αυτής της ιστοριογραφίας ήταν ότι το ΕΑΜ ήταν μη-κομμουνιστική οργάνωση, με ευρεία λαϊκή βάση, που ζητούσε την απελευθέρωση από ξένες δυνάμεις, αλλά και κοινωνική δικαιοσύνη. Το ΕΑΜ θα ερχόταν στην εξουσία με ειρηνικά μέσα, αν δεν επενέβαιναν οι βρετανικές δυνάμεις, που υποστηρίζονταν από την τοπική ολιγαρχία. Μετά τη δικτατορία του 1967-1974, η αριστερή ιστοριογραφία σχεδόν εκτόπισε τις δεξιές ερμηνείες. Η νίκη του ΠΑΣΟΚ, στις εκλογές του 1981, κατέστησε αυτή την αριστερή ιστοριογραφική εκδοχή κρατική ορθοδοξία, όπως αντίστοιχα είχε γίνει με τη δεξιά ιστοριογραφία, στη δεκαετία του 1950. Η αριστερή άποψη για τον εμφύλιο έγινε η κυρίαρχη στον δημόσιο διάλογο και στα σχολικά βιβλία. Αυτό δεν άλλαξε ούτε με τη λήξη του Ψυχρού Πολέμου. Τους τελευταίους μήνες του 1997, κυκλοφόρησε ένας σημαντικός αριθμός ιστορικών βιβλίων με έντονη συμπάθεια προς την Αριστερά. Η σοβαρή ιστορική έρευνα εμποδίστηκε από την κακή κατάσταση των κρατικών αρχείων, τη μη διαθεσιμότητα των αρχείων του ΚΚΕ και τη μαζική καύση των ατομικών φακέλων, που τηρούσε η Αστυνομία, το 1989. Εν τούτοις, μια αναθεωρητική τάση, η οποία εστιάζει περισσότερο στην εποχή της Κατοχής, άρχισε να εμφανίζεται και να λαμβάνει υπόψη τους κοινωνικούς και οικονομικούς παράγοντες. Υιοθετεί την "εκ των κάτω" οπτική, με έντονη τάση τοπικής εστίασης, τοποθετεί την ελληνική ιστορία σε ευρύτερη διεθνή συγκριτική προοπτική, και στηρίζεται στην προφορική ιστορία, τις τοπικές σπουδές και τις προσωπικές μνήμες, για να αναπληρώσει την έλλειψη αρχειακού υλικού.
Ειδικά έργα
Κατηγορία:Ψυχρός Πόλεμος Κατηγορία:Ελληνοβρετανικές σχέσεις Κατηγορία:Ελληνοαμερικανικές σχέσεις Κατηγορία:Ελληνοαλβανικές σχέσεις Κατηγορία:Επακόλουθα Β΄ Παγκοσμίου Πολέμου Κατηγορία:Ελληνοβουλγαρικές σχέσεις Κατηγορία:Πολιτική καταστολή στην Ελλάδα
Βον (Οντάριο)
Το Βον (αγγλικά: Vaughan) είναι πόλη στο Οντάριο του Καναδά. Βρίσκεται στον Περιφερειακό Δήμο του Γιορκ, ακριβώς βόρεια του Τορόντο. Σύμωνα με την απογραφή του 2016, έχει πληθυσμό 306.233 κατοίκων. Το Βον ήταν ο ταχύτερα αναπτυσσόμενος δήμος στον Καναδά μεταξύ του 1996 και του 2006 με τον πληθυσμό του να αυξάνονταν κατά 80,2% κατά τη διάρκεια αυτής της περιόδου και έχοντας σχεδόν διπλασιαστεί σε πληθυσμό από το 1991. Είναι η πέμπτη μεγαλύτερη πόλη στην ευρύτερη περιοχή του Τορόντο και η 17η μεγαλύτερη πόλη στον Καναδά.
Παραπομπές
Κατηγορία:Πόλεις του Οντάριο
Κάλλιστος Β΄ Ξανθόπουλος
Ο Κάλλιστος Β΄, ο επονομαζόμενος Ξανθόπουλος, διετέλεσε Οικουμενικός Πατριάρχης για σύντομο χρονικό διάστημα το έτος 1397, κατά την διάρκεια του οποίου η Κωνσταντινούπολη βρισκόταν υπό πολιορκία από τον Σουλτάνο Βαγιαζήτ Α΄.
Βιογραφία
Όπως οι περισσότεροι Πατριάρχες του 14ου αιώνα, ακολουθούσε την ησυχαστική παράδοση. Μόνασε για ένα διάστημα στη Μονή Παντοκράτορος του Αγίου Όρους, και συγκεκριμένα στο κελί του οσίου Ονουφρίου. Ήταν μαθητής του Γρηγορίου του Σιναΐτη, τον βίο του οποίου συνέγραψε. Μαζί με τον όσιο Ιγνάτιο Ξανθόπουλο συνέγραψαν σημαντικά έργα περί προσευχής και μοναχικού βίου. Στη Φιλοκαλία σώζεται θαυμάσιο έργο τους για την ησυχαστική ζωή και τη συνεχή επίκληση του Κυρίου.
Εξελέγη Οικουμενικός Πατριάρχης το 1397. Φαίνεται ότι λόγω ασθένειας παραιτήθηκε από το Θρόνο εντός του έτους (μετά από ένα τρίμηνο, κατ'άλλους πεντάμηνο) ή απλώς αποσύρθηκε στην Μονή Ξανθοπούλων, όπου και πέθανε τον Οκτώβριο ή Νοέμβριο του ίδιου έτους. Ανακηρύχθηκε άγιος και η μνήμη του τιμάται από την Ορθόδοξη Εκκλησία στις 22 Νοεμβρίου.
Πηγές
Καλλιστος Β Κάλλιστος Κατηγορία:Βυζαντινοί του 14ου αιώνα Κατηγορία:Επίσκοποι του 14ου αιώνα
Ήτα
Το γράμμα ήτα (κεφαλαίο Η, πεζό η) είναι το έβδομο γράμμα του ελληνικού αλφαβήτου. Στο ευκλείδειο αλφάβητο κατείχε την όγδοη θέση.
Στο ελληνικό σύστημα αρίθμησης έχει αριθμητική αξία η´=8.
Προέλευση
Προέρχεται από το φοινικικό γράμμα χεθ 20px και σε ορισμένα τοπικά αλφάβητα της αρχαίας Ελλάδας διατήρησε και την μορφή αυτήν. Στα περισσότερα αλφάβητα συμβόλιζε τον δασύ ήχο του πνεύματος της δασείας και προφερόταν ως ἦτα (ēta). Στο ιωνικό αλφάβητο όμως, επειδή η ιωνική διάλεκτος απώλεσε τον αρχικό δασύ φθόγγο στις λέξεις («ψίλωση»), κατέληξε να προφέρεται ως ἦτα (ēta) και να συμβολίζει το μακρόχρονο φωνήεν [ē]. Όταν όμως καθιερώθηκε το ιωνικό αλφάβητο σε πολλές περιοχές της αρχαίας Ελλάδας, προέκυψε η ανάγκη να αποδίδεται με κάποιον τρόπο ο δασύς φθόγγος, μια και το ήτα ήταν πλέον [ē]. Έτσι κατέληξαν να χρησιμοποιούνται τα δύο μισά του Η, το μεν αριστερό ἧτα (├) ως δασύς φθόγγος, το δε δεξιό για να αποδώσει την έλλειψη δασύτητας ἦτα (┤). Τα πνεύματα δασεία (῾ ) και ψιλή (᾿) όπως τα ξέρουμε σήμερα προέκυψαν από το αριστερό και το δεξί μισό του Η αντίστοιχα.
Προφορά
Στη σύγχρονη προφορά ταυτίζεται με το ι. Η εξέλιξη αυτή στην προφορά πραγματοποιήθηκε κατά την περίοδο της κοινής ελληνικής και ονομάστηκε ιωτακισμός).
Το Η αντιστοιχεί στο λατινικό H h, όταν συμβολίζει τον ήχο της δασείας (π.χ. ῾Ελλάς → Hellas), αλλά στο E e (π.χ. Άρης → Ares) ή στο I i, όταν συμβολίζει φωνήεν (π.χ. Αθήνα → Athina).
Το Η συμβόλιζε σε ένα αρχαιότερο ελληνικό σύστημα αρίθμησης, το ακροφωνικό σύστημα αρίθμησης, τον αριθμό 100, από το πρώτο γράμμα της λέξης ἑκατό που γράφονταν ΗΕΚΑΤΟΝ → ἑκατόν (όπου το αρχικό Η αντικαταστάθηκε τελικά από το πνεύμα της δασείας).
Εξωτερικοί σύνδεσμοι
η
2613 Πλζεν
Ο Πλζεν (Plzeň) είναι ένας αστεροειδής που περιφέρεται προς την εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,438. Ανακαλύφθηκε το 1979 από τον Τσεχοσλοβάκο αστρονόμο Λάντισλαβ Μπρόζεκ, που παρατηρούσε από το Αστεροσκοπείο Κλετ της Τσεχίας, και πήρε το όνομά του από την πόλη Πίλζεν της Βοημίας, γενέτειρα του Μπρόζεκ.
Φυσικά χαρακτηριστικά
Η μέση διάμετρος του Πλζεν εκτιμάται σε 28,18 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,074 ± 0,013.
Εξωτερικοί σύνδεσμοι-πηγές
Πλζεν
Κυτταρίτιδα
Η κυτταρίτιδα είναι βακτηριακή λοίμωξη που αφορά τα βαθύτερα στρώματα του δέρματος. Συγκεκριμένα επηρεάζει το χόριο και το υποδόριο λίπος. Τα σημεία και τα συμπτώματα περιλαμβάνουν μια περιοχή με ερυθρότητα που αυξάνεται σε μέγεθος μέσα σε λίγες ημέρες. Τα όρια της ερυθρής περιοχής δεν είναι συνήθως σαφή και το δέρμα μπορεί να είναι πρησμένο. Ενώ η ερυθρότητα συχνά λευκάζει με την άσκηση πίεσης στο δέρμα, αυτό δεν είναι ο κανόνας. Η περιοχή της λοίμωξης είναι συνήθως επώδυνη. Περιστασιακά μπορεί η λοίμωξη να επεκτείνεται στα λεμφικά αγγεία, και το άτομο να έχει πυρετό και να αισθάνεται κουρασμένο.
Η κυτταρίτιδα εμφανίζεται συχνότερα στα πόδια και το πρόσωπο, αν και μπορεί να εμφανιστεί σε οποιοδήποτε μέρος του σώματος. Τα πόδια προσβάλλονται συνήθως μετά από μια αμυχή στο δέρμα. Άλλοι παράγοντες κινδύνου περιλαμβάνουν την παχυσαρκία, το πρήξιμο των ποδιών και την προχωρημένη ηλικία. Όσον αφορά στις λοιμώξεις του προσώπου, συνήθως δεν προηγείται λύση της συνέχειας του δέρματος. Τα βακτήρια που ενοχοποιούνται πιο συχνά είναι οι στρεπτόκοκκοι και ο χρυσίζων σταφυλόκκος (Staphylococcus aureus). Σε αντίθεση με την κυτταρίτιδα, το ερυσίπελας είναι βακτηριακή λοίμωξη που προσβάλλει τα πιο επιφανειακά στρώματα του δέρματος, εμφανίζεται με μια περιοχή ερυθρότητας με καλά καθορισμένα όρια και συχνότερα εμφανίζεται με πυρετό. Η διάγνωση βασίζεται συνήθως στην παρουσία σημείων και συμπτωμάτων, ενώ σπάνια είναι εφικτή η διενέργεια κυτταρικής καλλιέργειας. Πριν τη διάγνωση, θα πρέπει να αποκλειστούν πιο σοβαρές λοιμώξεις, όπως μια υποκείμενη λοίμωξη των οστών ή η νεκρωτική απονευρωσίτιδα.
Η θεραπεία περιλαμβάνει συνήθως αντιβιοτικά που λαμβάνονται από το στόμα, όπως η κεφαλεξίνη, η αμοξικιλλίνη ή η κλοξακιλλίνη. Τα άτομα με σοβαρή αλλεργία στην πενικιλίνη μπορούν να λάβουν ερυθρομυκίνη ή κλινδαμυκίνη. Όταν υπάρχει ανησυχία για εμπλοκή του ανθεκτικού στη μεθικιλλίνη χρυσίζοντα σταφυλόκοκκου (S. aureus) (MRSA), μπορεί, να χορηγηθεί επιπλέον δοξυκυκλίνη ή τριμεθοπρίμη/σουλφαμεθοξαζόλη. Χρειάζεται προσοχή όταν παρατηρείται παρουσία πύου ή υπάρχει ιστρορικό προηγούμενων λοιμώξεων από MRSA. Η ανύψωση της προσβεβλημένης περιοχής μπορεί να επωφελής, όπως και τα παυσίπονα.
Στις πιθανές επιπλοκές περιλαμβάνεται ο σχηματισμός αποστήματος. Περίπου το 95% των ανθρώπων βελτιώνονται μετά από 7 έως 10 ημέρες θεραπείας. Ωστόσο, όσοι πάσχουν από διαβήτη έχουν χειρότερη πρόγνωση. Η κυτταρίτιδα εμφανίστηκε σε περίπου 21,2 εκατομμύρια ανθρώπους το 2015. Στις Ηνωμένες Πολιτείες περίπου 2 στους 1.000 ανθρώπους κάθε χρόνο παρουσιάζουν ένα περιστατικό κυτταρίτιδας στο κάτω άκρο. Η κυτταρίτιδα το 2015 οδήγησε σε περίπου 16.900 θανάτους παγκοσμίως. Στο Ηνωμένο Βασίλειο, η κυτταρίτιδα ήταν η αιτία για το 1,6% των εισαγωγών σε νοσοκομείο.
Θήτα
Το γράμμα θήτα (κεφαλαίο Θ ή Ө, πεζό θ ή ϑ) είναι το όγδοο γράμμα του Ελληνικού αλφαβήτου. Στην αρχαία ελληνική συμβόλιζε το άηχο δασύ οδοντικό σύμφωνο /tʰ/ και τον παρόμοιο φθόγγο ενώ στη νέα ελληνική και στο διεθνές φωνητικό αλφάβητο συμβολίζει το αντίστοιχο τριβόμενο /θ/. Προήλθε από το φοινικικό γράμμα τεθ <18x18εσ> που στα φοινικικά σήμαινε τροχός.
Στο ελληνικό σύστημα αρίθμησης έχει αριθμητική αξία θ´ = 9.
Χρήσεις
Το πεζό <θ> χρησιμοποιείται:
Το κεφαλαίο <Θ> συμβολίζει:
Παραπομπές
θ
Νικόλαος Νικολάγιεβιτς της Ρωσίας (1831-1891)
Ο Νικόλαος Νικολάγιεβιτς, ρωσικά Николай Николаевич (8 Αυγούστου 1831 - 25 Απριλίου 1891) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας. Είναι ο γενάρχης ιδιαίτερου κλάδου στον Οίκο του, τού κλάδου τού Νικολάου.
Βιογραφία
Απεβίωσε το 1891 στην Αλούπκα της Κριμαίας, σε ηλικία 60 ετών.
Οικογένεια
Νυμφεύτηκε το 1856 τη 2η εξαδέλφη του Αλεξάνδρα του Σλέσβιχ-Χόλσταϊν-Γκόττορπ, κόρη του Πέτρου δούκα του Όλντενμπουρκ και είχε τέκνα:
Από τη μη νόμιμη σχέση του με τη χορεύτρια του θεάτρου Κατερίνα Τσισλόβα είχε φυσικά τέκνα, που έφεραν το επώνυμο Νικολάεβ (-α):
Υποσημειώσεις
Κατηγορία:Μεγάλοι Δούκες της Ρωσίας Κατηγορία:Οίκος του Σλέσβιχ-Χόλσταϊν-Γκόττορπ
Expurse of Sodomy
Expurse of Sodomy είναι ο τίτλος του δεύτερου ΕΡ του γερμανικού thrash metal συγκροτήματος Sodom, το οποίο κυκλοφόρησε τον Μάρτιο του 1987 μέσω της δισκογραφικής εταιρείας "Steamhammer/SPV".
Η ηχογράφηση του πραγματοποιήθηκε τον Δεκέμβριο του 1986 στο "Musiclab Studio" του Βερολίνου και αποτέλεσε τη μετάβαση του συγκροτήματος από τα αποκρυφιστικά θέματα του "Obsessed by Cruelty" στην πολεμική θεματολογία του "Persecution Mania".
Τα μέλη των Sodom
Οι μουσικοί οι οποίοι ηχογράφησαν το "Expurse of Sodomy" ήταν οι εξής:
Έντμοντ Ο'Mπράιεν
μικρογραφία|260x260εσ|Με τον [[Τζον Γκίλγκουντ (δεξιά) στην ταινία Ιούλιος Καίσαρας (1953)]] Ο Έντμοντ Ο'Mπράιεν (Αγγλικά: Edmond O'Brien), (10 Σεπτεμβρίου 1915 – 9 Μαΐου 1985) ήταν Αμερικανός ηθοποιός που εμφανίστηκε σε περισσότερες από 100 ταινίες από τη δεκαετία του 1940 έως τη δεκαετία του 1970. Έλαβε το Όσκαρ Β' Ανδρικού Ρόλου και την αντίστοιχη Χρυσή Σφαίρα Β' Ανδρικού Ρόλου για τον υποστηρικτικό του ρόλο στην ταινία Η ξυπόλητη κόμισσα. Κέρδισε επίσης μια δεύτερη Χρυσή Σφαίρα και μια άλλη υποψηφιότητα για Όσκαρ για τις Επτά ημέρες του Μαΐου (1964).
Άλλες αξιοσημείωτες ταινίες του περιλαμβάνουν: Ο καμπούρης της Παναγίας των Παρισίων (1939), Οι δολοφόνοι (1946), Διπλή ζωή (1947), Κυνηγώντας τον δολοφόνο μου (1949), Ο δολοφόνος της λεωφόρου (1953), Ιούλιος Καίσαρας (1953) και η Άγρια συμμορία (1969).
Πρώτα χρόνια
Γεννημένος στο Μπρούκλιν της Νέας Υόρκης, ήταν το έβδομο και μικρότερο παιδί της Άγκνες (το γένος Μπάλντουιν) και του Τζέιμς Ο'Mπράιεν. Οι γονείς του ήταν ιθαγενείς των Ταλόου, της Κομητείας Γουοτερφόρντ της Ιρλανδίας. Όταν ήταν τεσσάρων ετών, ο πατέρας του Ο'Mπράιεν πέθανε.
Καριέρα
Ο Ο'Mπράιεν ως έφηβος, έπαιξε σε θεατρικές παραγωγές με ερασιτεχνικές ομάδες. Σπούδασε ηθοποιός στο Neighborhood Playhouse School στη Νέα Υόρκη με υποτροφία κολλεγίου. Ενώ προσπαθούσε να βρει ρόλους, εργάστηκε ως υπάλληλος τραπεζών πριν έρθει στο Μπρόντγουεϊ μέσω μικρών επαρχιακών θιάσων. Το 1937 έγινε μόνιμο μέλος του Θιάσου Μέρκιουρι του Όρσον Γουέλς με τον οποίο εμφανίστηκε στο ραδιόφωνο και στις θεατρικές σκηνές.
Ο πρώτος του ρόλος στον κινηματογράφο δόθηκε το 1938 στη ταινία Αθώος στα κάτεργα. Πήρε μέρος σε περισσότερες από 100 ταινίες ως ηθοποιός χαρακτήρων και ως επί το πλείστον έπαιξε αντιήρωες στους πρωταγωνιστικούς ρόλους που υποδύθηκε. Με τον ρόλο του ως εκπρόσωπος δημοσίων σχέσεων στην ταινία Η ξυπόλητη κόμισσα, έλαβε το βραβείο Όσκαρ Β' Ανδρικού Ρόλου και ήταν για άλλη μια φορά υποψήφιος το 1964 με την ταινία Οι επτά ημέρες του Μαΐου. Εκτός από τους ρόλους του στον κινηματογράφο, ο Ο'Mπράιεν σκηνοθέτησε επίσης ταινίες για δολοφονίες και ανθρώπινες παγίδες.
Στη δεκαετία του 1960 έπαιζε ολοένα και περισσότερο πρωταγωνιστικούς ρόλους σε τηλεοπτικές σειρές, συμπεριλαμβανομένων των σειρών Σαμ Μπενέντικτ και Το μακρύ καυτό καλοκαίρι. Παρά μια σοβαρή ασθένεια, συνέχισε να εργάζεται και στη δεκαετία του 1970.
Προσωπική ζωή
Ο Ο'Mπράιεν έκανε δυο γάμους. Από το 1941 έως το 1942 ήταν παντρεμένος με την ηθοποιό Νάνσι Κέλλυ και από το 1948 εως το 1976 με την τραγουδίστρια Όλγκα Σαν Χουάν με την οποία απέκτησε και τρία παιδιά: τη Μαρία (* 1950), τον Μπρένταν (* 1962) και την Μπρίτζετ. Ο σεναριογράφος και παραγωγός της τηλεόρασης Λιάμ Ο'Mπράιεν (1913-1996) ήταν αδελφός του.
Ύστερα χρόνια και θάνατος
Στα τέλη της δεκαετίας του 1970, ο Ο'Mπράιεν αρρώστησε από τη νόσο Αλτσχάιμερ. Σε μια συνέντευξη του 1983, η κόρη του Μαρία θυμάται να βλέπει τον πατέρα της με ζουρλομανδύα στο Νοσοκομείο Βετεράνων: «Φώναζε. Ήταν βίαιος. Θυμάμαι να παρατηρώ πόσο αδύνατος είχε γίνει. Δεν το ξέραμε, γιατί για αρκετά χρόνια κοιμόταν με όλα τα ρούχα του. Τον είδαμε λίγο αργότερα που περπατούσε σαν όλες τις άλλες χαμένες ψυχές εκεί».
Ο Έντμοντ Ο'Mπράιεν πέθανε στις 9 Μαΐου 1985, στο Σανατόριο Σαιντ Ερν στο Ίνγκλγουντ της Καλιφόρνιας, λόγω επιπλοκών από τη νόσο του Αλτσχάιμερ σε ηλικία 69 ετών. Είναι θαμμένος στο Κοιμητήριο του Τιμίου Σταυρού στο Κάλβερ Σίτι της Καλιφόρνιας.
Λεωφόρος της Δόξας
Για τη συμβολή του στη βιομηχανία του κινηματογράφου, ο Έντμοντ Ο'Mπράιεν έχει ένα αστέρι στη Λεωφόρο της Δόξας στην οδό Βιν 1725, και ένα δεύτερο αστέρι στο 6523 στη Λεωφόρο του Χόλυγουντ για τη συμβολή του στην τηλεόραση. Και τα δύο αστέρια του απονεμήθηκαν στις 8 Φεβρουαρίου 1960.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί ηθοποιοί τηλεόρασης Κατηγορία:Βραβευμένοι με Χρυσή Σφαίρα Β΄ Ανδρικού Ρόλου Κατηγορία:Βραβευμένοι με Όσκαρ Β' Ανδρικού Ρόλου
Συνθετική βιολογία
μικρογραφία| Έρευνα συνθετικής βιολογίας στο Ερευνητικό Κέντρο της NASA Ames. Η συνθετική βιολογία (SynBio) είναι ένα διεπιστημονικό πεδίο έρευνας που επιδιώκει να δημιουργήσει νέα βιολογικά μέρη, συσκευές και συστήματα, ή να επανασχεδιάσει συστήματα που ήδη βρίσκονται στη φύση.
Είναι ένας κλάδος της επιστήμης που περιλαμβάνει ένα ευρύ φάσμα από μεθοδολογικές προσεγγίσεις από πολλούς και διάφορους κλάδους. Κάποιοι εξ αυτών είναι η βιοτεχνολογία, η γενετική μηχανική, η μοριακή βιολογία, η μοριακή μηχανική, η βιολογία συστημάτων, η επιστήμη μεμβράνων, η βιοφυσική, η χημική και η βιολογική μηχανική, η ηλεκτρονική μηχανική και η μηχανική υπολογιστών, η μηχανική ελέγχου συστημάτων και η εξελικτική βιολογία.
Λόγω της αύξησης των δυνατοτήτων της γενετικής μηχανικής και του μειωμένου κόστους σύνθεσης και προσδιορισμού της αλληλουχίας DNA, το πεδίο της συνθετικής βιολογίας αναπτύσσεται ραγδαία. Το 2016, περισσότερες από 350 εταιρείες σε 40 χώρες ενεπλάκησαν ενεργά με εφαρμογές της συνθετικής βιολογίας. Όλες αυτές οι εταιρείες είχαν εκτιμώμενη καθαρή αξία 3,9 δισεκατομμυρίων δολαρίων στην παγκόσμια αγορά.
Εξωτερικοί σύνδεσμοι
Κατηγορία:Αναδυόμενες τεχνολογίες Κατηγορία:Βιοπληροφορική Κατηγορία:Βιολογία συστημάτων Κατηγορία:Μοριακή γενετική Κατηγορία:Βιοτεχνολογία
NGC 1566
Ο NGC 1566 (καλείται συχνά από τους ερασιτέχνες αστρονόμους «Ισπανός χορευτής») είναι σπειροειδής γαλαξίας τύπου SAB στον αστερισμό Δοράδα. Είναι ο σημαντικότερος καθώς και ο φωτεινότερος γαλαξίας της Ομάδας γαλαξιών Δοράδος, περίπου 35 εκατομμύρια έτη φωτός μακριά από τη Γη. Επίσης είναι ένας από τους φωτεινότερους γαλαξίες Σίφερτ. Η απόλυτη φωτεινότητα του είναι 3,7×1010 L☉.
Ιστορικό
Ο Σκωτσέζος αστρονόμος Τζέιμς Ντάνλοπ ανακάλυψε τον γαλαξία αυτόν το 1826.
Στις 19 Ιουνίου 2010 ο Berto Monard ανακάλυψε στον NGC 1566 υπερκαινοφανή αστέρα με φαινόμενο μέγεθος 16.
Εξωτερικοί σύνδεσμοι
1566 Κατηγορία:Σπειροειδείς γαλαξίες Κατηγορία:Γαλαξίες Σίφερτ Κατηγορία:Δοράς (αστερισμός)
Final Fantasy XV
Το Final Fantasy XV (ιαπωνικά: ファイナルファンタジーXV, Χέπμπορν: Fainaru Fantajī Fifutīn) είναι βιντεοπαιχνίδι δράσης ρόλων ανοικτού κόσμου, που αναπτύχθηκε και κυκλοφόρησε στις 29 Νοεμβρίου του 2016 από τη Square Enix για τα PlayStation 4 και Xbox One και αναμένεται να κυκλοφορήσει για τα Microsoft Windows στις αρχές του 2018. Είναι το δέκατο πέμπτο παιχνίδι στη βασική σειρά Final Fantasy.
Το Final Fantasy XV λαμβάνει χώρα στον φανταστικό κόσμο της Eos. Όλες οι πόλεις του κόσμου βρίσκονται υπό την κυριαρχία της αυτοκρατορίας Niflheim. Ο Noctis Lucis Caelum, διάδοχος του θρόνου της πόλης Lucis, ξεκινά ένα ταξίδι για να επανακτήσει την πατρίδα του και τον μαγικό της Κρύσταλλο, ο οποίος κλάπηκε από το Niflheim την παραμονή της διαπραγμάτευσης της ειρήνης μεταξύ των δύο εθνών. Ωστόσο, σύντομα μαθαίνει ότι ο Κρύσταλλος είναι μέρος μιας πολύ μεγαλύτερης απειλής της Eos, και ότι ο ρόλος του ως μελλοντικός βασιλιάς είναι σημαντικός στο να αποτρέψει ένα καταστροφικό γεγονός από το να συμβεί. Το παιχνίδι συνδέεται θεματικά με το Fabula Nova Crystallis Final Fantasy, μία υποσειρά παιχνιδιών τα οποία συνδέονται μέσω ενός κοινού μύθου που περιλαμβάνει τα παιχνίδια Final Fantasy XIII και Final Fantasy Type-0.
Η ανάπτυξη του παιχνιδιού ξεκίνησε το 2006, ως spin-off του Final Fantasy XIII ονόματι Final Fantasy Versus XIII (ヴェルサスXIII, Verusasu Sātīn) αποκλειστικά για το PlayStation 3, και διήρκεσε περίπου δέκα χρόνια. Ωστόσο, στην E3 2013 ανακοινώθηκε ότι μετονομάστηκε σε Final Fantasy XV και θα ήταν αποκλειστικότητα του PlayStation 4. Ο Τετσούγια Νομούρα εργάστηκε ως ο αρχικός σκηνοθέτης και σχεδιαστής χαρακτήρων, ωστόσο το 2012 αντικαταστάθηκε, στη θέση της σκηνοθεσίας, από τον Χάτζιμε Ταμπάτα. Για την επέκταση της ιστορίας χωρίς την ανάπτυξη άλλων βιντεοπαιχνιδιών, δημιουργήθηκε ένα σύνολο πολυμέσων με το όνομα Final Fantasy XV Universe. Αυτό περιλαμβάνει δύο παιχνίδια για το κινητό τηλέφωνο, μία σειρά άνιμε, μία ταινία και ένα παιχνίδι βασισμένο στην εικονική πραγματικότητα (VR).
Μετά την κυκλοφορία του, το Final Fantasy XV έλαβε γενικότερα θετικές κριτικές για τον τρόπο παιχνιδιού, τους χαρακτήρες και τα γραφικά του. Έσπασε το ρεκόρ πωλήσεων της σειράς Final Fantasy, καθώς εξάγοντας έξι εκατομμύρια κομμάτια παγκοσμίως.
Υπόβαθρο
Τα βασίλεια που περιτριγυρίζουν την Lucis είναι σε υποεξελιγμένη κατάσταση, λόγο ότι οι συνεχείς συγκρούσεις για τους κρυστάλλους τους έκαναν να χάσουν αυτούς που ήδη τους ανήκαν και γι' αυτό εστίασαν την προσοχή τους στην παραγωγή όπλων, και όχι στην πρόοδο των πολιτισμών τους. Τα γύρω βασίλεια είναι σε κατάσταση ψυχρού πολέμου με την Lucis, επειδή είναι το τελευταίο βασίλειο που κατέχει κρυστάλλους. Καθώς τελειώνει ο ψυχρός πόλεμος και έχει κηρυχθεί η συνθήκη για την ειρηνική χρήση των κρυστάλλων, το έθνος Niflheim εισβάλλει την Lucis, αναγκάζοντας το Noctis και τους φίλους του να διαφύγουν.
Χαρακτήρες
Πρωταγωνιστής του Final Fantasy XV είναι ο Noctis Lucis Caelum, πρίγκιπας μιας βασιλικής οικογένειας που προστατεύει τους τελευταίους εναπομείναντες κρυστάλλους στον κόσμο και διοικεί μια τεχνολογικά εξελιγμένη πόλη-κράτος, ονόματι Lucis. Ο Noctis κατέχει μια ιδιαίτερη δύναμη, που εξαπολύοντας την αλλάζει το χρώμα των ματιών του από μπλε σε κόκκινο και μπορεί να ελέγχει διάφορα ξίφη ταυτόχρονα μέσω τηλεμεταφοράς. Ο Noctis έχει την ικανότητα να βλέπει ένα μυστηριώδες "φως" που συνδέεται με μια θεά των νεκρών, την Etro. Το "φως" περιγράφεται από θρύλους να εμφανίζεται όταν η Θεά ανοίγει την πύλη που οδηγεί στην χώρα των νεκρών. Έτσι, ο Noctis μπορεί να προβλέπει το θάνατο άλλων ατόμων. Απέκτησε αυτή την ικανότητα μετά από ένα ατύχημα που είχε ως παιδί.
Εξωτερικοί σύνδεσμοι
Κατηγορία:Βιντεοπαιχνίδια Final Fantasy Κατηγορία:Βιντεοπαιχνίδια δράσης ρόλων Κατηγορία:Βιντεοπαιχνίδια του PlayStation 4 Κατηγορία:Βιντεοπαιχνίδια του Xbox One Κατηγορία:Βιντεοπαιχνίδια Stadia Κατηγορία:Βιντεοπαιχνίδια ανεπτυγμένα στην Ιαπωνία Κατηγορία:Βιντεοπαιχνίδια ανεπτυγμένα στη Σουηδία Κατηγορία:Βιντεοπαιχνίδια μουσικής Γιόκο Σινομούρα Κατηγορία:Μαγεία στα βιντεοπαιχνίδια Κατηγορία:Πόλεμοι στη μυθοπλασία
2614 Τόρενς
Φυσικά χαρακτηριστικά
Τα φυσικά χαρακτηριστικά του Τόρενς είναι άγνωστα.
Εξωτερικοί σύνδεσμοι-πηγές
Τορενς
Εκλογές στην Μπελίζ
Στην Μπελίζ διεξάγονται εκλογές για κοινοβούλιο.
Το δικαίωμα ψήφου έχουν όσες και όσοι είναι ηλικίας 18 ετών και άνω. Ο εκλογικός νόμος τροποποιήθηκε την τελευταία φορά το 1998.
2020
Οι πιο πρόσφατες γενικές εκλογές διενεργήθηκαν τον Νοέμβριο του 2020.
1974
Έναν χρόνο μετά τη μετονομασία της Βρετανικής Ονδούρας σε Μπελίζ, διενεργήθηκαν γενικές εκλογές στις 30 Οκτωβρίου 1974 και εκλέχθηκαν 18 μέλη στη Βουλής των Αντιπροσώπων. Το κυβερνών Ενωμένο Κόμμα του Λαού (PUP) κέρδισε τις περισσότερες (12) έδρες.
1984
Οι πρώτες εκλογές μετά την ανεξαρτησία της χώρας στις 14 Δεκεμβρίου 1984 έδωσαν τη νίκη στο Ενωμένο Δημοκρατικό Κόμμα (UDP) της αντιπολίτευσης. Το UDP κέρδισε τις 21 από τις συνολικά 28 έδρες της Βουλής και το ποσοστό συμμετοχής ήταν 75%. Πρωθυπουργός ορκίστηκε ο Μανουέλ Εσκιβέλ.
1989
Το οριακό αποτέλεσμα έκρινε τις εκλογές του 1989, που διενεργήθηκαν στις 4 Σεπτεμβρίου. Το PUP κέρδισε τις 15 από τις συνολικά 28 έδρες.
1993
Παρότι το Ενωμένο Κόμμα του Λαού κέρδισε τις περισσότερες ψήφους, νικητής των εκλογών στις 30 Ιουνίου 1993 ήταν ο συνασπισμός του Ενωμένου Δημοκρατικού Κόμματος–Εθνικής Συμμαχίας για τα Δικαιώματα των Κατοίκων της Μπελίζ. Συνακόλουθα, ο Μανουέλ Εσκιβέλ ανέλαβε πρωθυπουργός για 2η φορά στην ιστορία της χώρας.
1998
Στις βουλευτικές εκλογές που διεξήχθησαν στις 27 Αυγούστου 1998 το Ενωμένο Κόμμα του Λαού (PUP) κατήγαγε μεγάλη νίκη, με 26 από τις συνολικά 29 έδρες και νέος πρωθυπουργός εξελέγη ο Σαΐντ Μούσα. Η συμμετοχή στις εκλογές ήταν η υψηλότερη από την ανεξαρτησία, με ποσοστό 90,1%.
2008
Στις βουλευτικές εκλογές στις 7 Φεβρουαρίου του 2008 το κόμμα που κυβερνούσε επί δέκα χρόνια του Σαΐντ Μούσα ηττήθηκε και νικητής αναδείχθηκε το Ενωμένο Δημοκρατικό Κόμμα του Ντιν Μπάροου, με 25 επί συνόλου 31 εδρών στο Κοινοβούλιο.
2012
Στις βουλευτικές εκλογές που διεξήχθησαν στις 7 Μαρτίου 2012, εξελέγησαν 31 βουλευτές. Ο πρωθυπουργός Ντιν Μπάροου και το Ενωμένο Δημοκρατικό Κόμμα (UDP) επανεξελέγησαν,ωστόσο έχασαν 8 έδρες από το αντιπολιτευόμενο Ενωμένο Κόμμα του Λαού (PUP . Στις παράλληλες τοπικές εκλογές, το UDP κέρδισε 6 δήμους, ενώ το PUP πήρε 3 δήμους. Βουλή των Αντιπροσώπων, 7 Μαρτίου 2012 !style="background-color:#E9E9E9" align=left colspan="2"|Κόμματα !style="background-color:#E9E9E9" align=right|Ψήφοι !style="background-color:#E9E9E9" align=right|% !style="background-color:#E9E9E9" align=right|Έδρες
2008
Στο πρώτο δημοψήφισμα στην ιστορία της χώρας, οι ψηφοφόροι κλήθηκαν να εγκρίνουν ή να απορρίψουν την πρόταση να εκλέγεται η Γερουσία. Το δημοψήφισμα διεξήχθη ταυτόχρονα με τις γενικές εκλογές, στις 7 Φεβρουαρίου. Η ετυμηγορία των ψηφοφόρων ήταν υπέρ της πρότασης με 61,54% έναντι 36,6%. '''Συνταγματικό δημοψήφισμα, 7 Φεβρουαρίου 2008 !style="background-color:#E9E9E9" align=left|Επιλογή !style="background-color:#E9E9E9" align=right|Ψήφοι !style="background-color:#E9E9E9" align=right|%
Παραπομπές
*
Τοπικό Σύστημα Εμπορικών Ανταλλαγών
Το Τοπικό Σύστημα Εμπορικών Ανταλλαγών (ΤΣΕΑ) είναι μια μορφή Εναλλακτικού Ανταλλακτικού Δικτύου (ΕΑΔ), το οποίο ανήκει στην κατηγορία των ΕΑΔ της αμοιβαίας ανταλλαγής. Τα ΤΣΕΑ έχουν συνήθως τοπική εμβέλεια και στηρίζονται στην πραγματοποίηση συναλλαγών κατά την διάρκεια των οποίων γίνεται η πίστωση του ενός συναλλασομένου και ταυτόχρονα η χρέωση του άλλου.
Τα τοπικά συστήματα εμπορικών ανταλλαγών (Local exchange trading systems), επίσης γνωστά και ως Συστήματα LET, σε τοπικό επίπεδο ξεκίνησαν από δημοκρατικά οργανωμένες, μη κερδοσκοπικές κοινοτικές υπηρεσίες, οι οποίες παρέχουν μια υπηρεσία πληροφοριών στην κοινότητα και καταγράφουν τις συναλλαγές των μελών τους για τις ανταλλαγές αγαθών και υπηρεσιών, χρησιμοποιώντας ως μέσο ανταλλαγής στην περιοχή μονάδες του εναλλακτικού συστήματος.
Σε ορισμένες περιοχές, π.χ. στο Τορόντο, έχει ονομαστεί «Σύστημα Τοπικής Απασχόλησης και Εμπορίου». Στη Νέα Νότια Ουαλία της Αυστραλίας, ήταν γνωστά ως «Τοπικά Συστήματα Μεταφοράς Ενέργειας».
Ο Μάικλ Λίντον καθιέρωσε τον όρο «τοπικό σύστημα εμπορικών συναλλαγών» το 1983 και για ένα διάστημα διηύθυνε το Σύστημα LET στην Κοιλάδα Comox στο Courtenay, της Βρετανικής Κολούμπια. Το σύστημα που σχεδίασε προοριζόταν για συμπλήρωμα του εθνικού νομίσματος και όχι για αντικατάστασή του, αν και υπάρχουν παραδείγματα ανθρώπων που έχουν καταφέρει να αντικαταστήσουν τη χρήση του εθνικού νομίσματος με ευρηματική χρήση των LETS.
Ένας αριθμός ατόμων έχει προβλήματα προσαρμογής στους διαφορετικούς τρόπους λειτουργίας με τη χρήση ενός Συστήματος LETS. Ένα συμβατικό εθνικό νόμισμα είναι γενικά δύσκολο να κερδηθεί, αλλά είναι εύκολο να ξοδευτεί. Τα σύγχρονα συστήματα LET είναι σχετικά εύκολο να κερδηθούν, αλλά πιο δύσκολο να ξοδευτούν.
Τα Συστήματα LETS συχνά έχουν όλα τα προβλήματα που αντιμετωπίζει οποιαδήποτε εθελοντική, μη κερδοσκοπική, μη κυβερνητική οργάνωση που βασίζεται στην κοινότητα. Οι διοργανωτές LETS συχνά παραπονούνται ότι δουλεύουν σκληρά, και μπορεί να υποστούν επαγγελματική εξουθένωση. Πολλά συστήματα έχουν ως αποτέλεσμα την παύση της λειτουργίας τους. Πολλά από αυτά τα προβλήματα μπορούν να ξεπεραστούν με την αποτελεσματική οργάνωση και ανάπτυξη της κοινότητας και την αποτελεσματική χρήση λογισμικού.
Στην Ελλάδα το πλέον γνωστό σύστημα Τοπικής εναλλακτικής Μονάδας (ΤΕΜ), είναι αυτό του Νομού Μαγνησίας.
Κριτήρια
Το LETS γενικά θεωρείται ότι έχει τα ακόλουθα πέντε βασικά κριτήρια:
Από αυτά τα κριτήρια, η «ισοτιμία» είναι η πιο αμφιλεγόμενη. Σύμφωνα με έρευνα του 1996 από LetsLink UK, μόνο το 13% των δικτύων LETS έχουν πραγματικά πρακτική ισοδυναμία, με τις περισσότερες ομάδες που έχουν ιδρύσει εναλλακτικά συστήματα αποτίμησης «για να ξεχωρίσουν εντελώς από τον κορμό της οικονομίας». Ο Μάικλ Λίντον έχει δηλώσει ότι αυτά τα συστήματα είναι δίκτυα «προσωπικών νομισμάτων» παρά LETS.
Πώς λειτουργεί το LETS
Οι άνθρωποι της κοινότητας συστήνουν ένα φορέα για τις μεταξύ τους συναλλαγές, συχνά πληρώνοντας ένα μικρό ποσό συμμετοχής για την κάλυψη των διοικητικών εξόδων. Τα μέλη διατηρούν έναν κατάλογο της προσφοράς και της ζήτησης του καθενός για τη διευκόλυνση των συναλλαγών. Με την συναλλαγή, τα μέλη μπορούν να «πληρώσουν» ο ένας τον άλλον με τυπωμένα σημειώματα, καταγραφή της συναλλαγής στα βιβλία καταγραφής ή με απευθείας σύνδεση (online), ή να γράψουν υποσχετικές οι οποίες αργότερα επιτρέπουν την καταγραφή από τον λογιστή του συστήματος. Μέλη των οποίων το υπόλοιπο υπερβαίνει τα καθορισμένα όρια (θετικά ή αρνητικά) είναι υποχρεωμένα να αλλάξουν το υπόλοιπο προς το μηδέν με αγορές ή πωλήσεις.
Το LETS είναι ένα πλήρες νομισματικό ή συναλλακτικό σύστημα, σε αντίθεση με την άμεση ανταλλαγή. Επιτρέπει στα μέλη να είναι σε θέση να κερδίσουν πιστώσεις από οποιοδήποτε μέλος και να ξοδέψει πληρώνοντας κάποιον άλλο, της κοινότητας. Δεδομένου ότι τα στοιχεία επεξεργάζονται από τους χρήστες, υπάρχει μεγάλη ποικιλία μεταξύ των διαφόρων συστημάτων.
LETS και φορολογία
Το Σύστημα LET δεν είναι ένα σύστημα για την αποφυγή της καταβολής φόρων. Γενικά οι ομάδες ενθαρρύνουν κάθε μέλος να αναλαμβάνει τις υποχρεώσεις του προς το κράτος για την καταβολή των φόρων, συμπεριλαμβανομένου του φόρου εισοδήματος και του φόρου προστιθέμενης αξίας (ΦΠΑ). Σε ορισμένες χώρες, οι κρατικές φορολογικές αρχές έχουν εξετάσει το LETS μαζί με άλλες μορφές του λιανικού εμπορίου και έχουν εκδώσει αποφάσεις σχετικά με τη χρήση του. Γενικά οι προσωπικές ανταλλαγές, οι κοινωνικές εκδηλώσεις, τα χόμπι κλπ, μπορεί να μην υπάγονται στην φορολογία. Αυτά καλύπτουν μεγάλο μέρος των συναλλαγών LETS. Φορολογία στις πιστώσεις προκύπτει όταν ένας τεχνίτης ή επαγγελματίας παρέχει επαγγελματικές υπηρεσίες, έναντι πληρωμής με μονάδες LETS ή μια επιχείρηση πωλεί μέρος των προϊόντων της για μονάδες LETS. Σε τέτοιες περιπτώσεις, οι επιχειρήσεις ενθαρρύνονται να πωλήσουν την υπηρεσία ή το προϊόν για μονάδες LETS και να εκδώσουν τιμολόγια ή αποδείξεις στο εθνικό νόμισμα, ώστε να επιτραπεί η καταβολή όλων των απαιτούμενων φόρων. Επίσης στις περιπτώσεις δαπανών που εκπίπτουν της φορολογίας όταν υπάρχουν αποδείξεις σε εθνικό νόμισμα, είναι αναγκαία η έκδοση τιμολογίων ή αποδείξεων (πώλησης αγαθών ή παροχής υπηρεσιών) στο εθνικό νόμισμα.
LETS και Κοινωνική Ασφάλιση
Σε ορισμένες χώρες, το Σύστημα LET έχει ενθαρρυνθεί ως μια κοινωνική ασφαλιστική πρωτοβουλία. Για παράδειγμα στην Αυστραλία, ο Πίτερ Μπόλντουιν, πρώην υπουργός Κοινωνικών Ασφαλίσεων στην κυβέρνηση Κίτινγκ, ενθαρρύνει τα Συστήματα LET ως ένα τρόπο που θα επιτρέψει στους αποδέκτες της πρόνοιας να δανείζονται έναντι των δικαιωμάτων κοινωνικής πρόνοιας για επείγουσες προσωπικές ανάγκες ή να εγκατασταθούν τέτοια συστήματα στις επιχειρήσεις.
Από την έναρξή τους πριν από 20 χρόνια, τα Συστήματα LET έχουν γίνει εξαιρετικά καινοτόμα στην προσαρμογή τους στις ανάγκες των τοπικών κοινοτήτων σε κάθε είδους μορφές. Για παράδειγμα στην Αυστραλία, οι άνθρωποι έχουν χτίσει σπίτια χρησιμοποιώντας LETS αντί για παροχή υποθήκης στην τράπεζα, απελευθερώνοντας τον ιδιοκτήτη από επαχθείς πληρωμές τόκων.
Τα οφέλη των LETS
Το LETS μπορεί να βοηθήσει στην αναζωογόνηση και την οικοδόμηση της κοινότητας, επιτρέποντας μια ευρύτερη ανάπτυξη - των ιδιωτών της κοινότητας, μικρών επιχειρήσεων, τοπικών υπηρεσιών και εθελοντικών ομάδων - για να εξοικονομήσουν χρήματα και πόρους, σε συνεργασία με τους άλλους και να επεκτείνουν την αγοραστική τους δύναμη. Άλλα οφέλη μπορεί να περιλαμβάνουν την κοινωνική επαφή, την υγειονομική περίθαλψη, τα δίδακτρα και την κατάρτιση, στήριξη των τοπικών επιχειρήσεων και νέων επιχειρήσεων. Ένας στόχος αυτής της προσέγγισης είναι η τόνωση των οικονομιών των οικονομικά υποβαθμισμένων πόλεων που διαθέτουν προϊόντα και υπηρεσίες, αλλά λίγα επίσημα χρήματα: το σύστημα LETS δεν απαιτεί εξωτερικές πηγές εισοδήματος ως ερέθισμα.
Συστήματα LETS σε όλο τον κόσμο
Η Αυστραλία, το 1989, διάθεσε 50.000 δολάρια για την ανάπτυξη Συστήματος LET, περιλαμβανομένης της λειτουργίας των κυβερνητικών συνεδρίων, της παραγωγής λογισμικού, ένα εκπαιδευτικό πακέτο LETSystems και βοήθεια στον Μάικλ Λίντον να επισκεφθεί την Δυτική Αυστραλία. Μέχρι το 1995 υπήρξαν 250 LETSystems στην Αυστραλία, με τη Δυτική Αυστραλία με 43 διαφορετικά συστήματα με συνολικό πληθυσμό των 2,3 εκατομμυρίων (αν και η πραγματική συμμετοχή είναι από μόνο ένα μικρό κλάσμα του πληθυσμού) κάνοντάς την την περιοχή με τη μεγαλύτερη κάλυψη σε LETS τον κόσμο. Η Νότια Αυστραλία πρωταγωνιστεί, επίσης, με ένα «InterLETS» επιτρέποντας στα μέλη του ενός συστήματος να συναλλάσσεται με τα μέλη άλλων συστημάτων.
Αρκετές καναδικές πόλεις έχουν ομάδες LETS, συμπεριλαμβανομένων των Κίτσενερ – Βατερλό, της Νιαγάρα και του Πίτερμπορο στο Οντάριο, του Χάλιφαξ, της Νέας Σκωτίας, της Νέας Γης κλπ.
Ο Ισημερινός έχει 140 ομάδες Ecosimia (το 2000).
Η Γαλλόφωνη Ευρώπη έχει ένα συνεκτικό δίκτυο SEL.
Οι Γερμανόφωνη Ευρώπη έχει ένα συνεκτικό δίκτυο (Tauschring ή Tauschkreis) που μοιράζεται το λογισμικό.
Στην Ουγγαρία, χρησιμοποιείται ο όρος «Σύστημα Εξυπηρέτησης Κοινότητας» (KOR). Μια ομάδα από την πρωτεύουσα και ένα βρετανικό Συμβούλιο υποστηρίζει το πρόγραμμα.
Στην Ιαπωνία, το σύστημα Peanuts system στην Τσίμπα, κοντά στο Τόκιο. Περίπου το δέκα τοις εκατό του συνόλου των πληρωμών που πραγματοποιήθηκαν στα τοπικά καταστήματα είναι στο νόμισμα της κοινότητας (2002). Το κίνημα LETS έφθασε στο ανώτατο σημείο περίπου το 2002-2003, αλλά από τότε έχει αρχίσει να μειώνεται η ανάπτυξή του.
Η Ολλανδία έχει γεννήσει μια σειρά από καινοτόμες ιδέες με βάση τον τύπο LETS, μερικά από τα οποία προσπαθούν να μειώσουν τα εμπόδια συμμετοχής μετακινώντας εξ ολοκλήρου τις πλατφόρμες ανταλλαγής σε απευθείας σύνδεση (online), όπως το «NOPPES».
Στη Νότια Αφρική, το 2003 το κοινοτικό σύστημα ανταλλαγής (CES) ξεκίνησε τη λειτουργία του βασιζόμενο στο διαδικτυακό LETS στο Κέιπ Τάουν. Αυτό έχει εξελιχθεί σε ένα παγκόσμιο δίκτυο με πάνω από 250 τοπικά συστήματα ανταλλαγής σε περισσότερες από τριάντα χώρες (τέλος του 2010), μεταξύ των οποίων και η Νέα Ζηλανδία, η Αυστραλία, η Φινλανδία, η Ισπανία, οι ΗΠΑ, η Μεγάλη Βρετανία, το Βανουάτου κλπ. Πολλοί από αυτούς είναι πρώην ομάδες LETS, αλλά άλλοι είναι οι τράπεζες και υβρίδια.
Η Νότια Κορέα έχει επίσης κάποια ενεργά LETS, όπως το Hanbat LETS στην Daejeon και το Gwacheon Pumasi στην Gwacheon.
Στην Ελβετία, η WIR Bank εφαρμόζει ένα σύστημα παρόμοιο με ένα LETS.
Στη Βενεζουέλα υπάρχουν περίπου μια δωδεκάδα LETS (το 2011), με την υποστήριξη της εθνικής κυβέρνησης.
Παγκόσμιο δίκτυο
Η αξία των τοπικών νομισμάτων είναι πολύ πιο αποτελεσματική εάν μπορεί να μετατραπεί και να δαπανηθεί αλλού. Οι προσπάθειες για το συντονισμό των LETS σε παγκόσμιο επίπεδο, έστω και μόνο για να γίνει ένας σωστός κατάλογος των ενώσεων, δεν έχουν ακόμα πετύχει. Πιο πρόσφατα η αποτελεσματικότητα της κοινής χρήσης λογισμικού φέρνει τα συστήματα μαζί. Το δίκτυο «Tauschring» στη Γερμανία παρέχει λογισμικό για τα περισσότερα προγράμματα στη γερμανόφωνο κόσμο και το CES έχει τώρα πάνω από 250 συμμετέχουσες οργανώσεις, ικανές να συναλλάσσονται μεταξύ τους με μια διαδικασία που μερικές φορές ονομάζεται Intertrading.
Παραπομπές
Κατηγορία:Αστικά κοινά
Νικόλαος Νικολάγιεβιτς της Ρωσίας (1856-1929)
Ο Νικόλαος Νικολάγιεβιτς ο νεότερος, ρωσικά Николай Николаевич (18 Νοεμβρίου 1856 - 5 Ιανουαρίου 1929) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.
Βιογραφία
Ήταν ο πρωτότοκος γιος του Νικολάου Νικολάγιεβιτς μεγάλου δούκα της Ρωσίας και της Αλεξάνδρας του Σλέσβιχ-Χόλσταϊν-Γκόττορπ, κόρης του Πέτρου δούκα του Όλντενμπουρκ.
Απεβίωσε το 1929 στην Αντίμπ (Αντίπολη) των Καννών σε ηλικία 72 ετών.
Χαφίζ Οσμάν
Το 1106/1695 έγινε δάσκαλος του σουλτάνου Μουσταφά Β' και του αδελφού του Αχμέτ Γ΄. Περιγράφεται ως ικανός και ευσυνείδητος δάσκαλος, που δεν αμοιβόταν για τις υπηρεσίες του. Γνωρίζουμε τουλάχιστον πενήντα μαθητές του και στους πιο επιφανείς ανήκουν οι Γεντικουλέλι Σεγίντ Αμντουλάχ, Γιουσούφ Ρουμί (θ. 1121/1709), Ροντοσιζάντε Αμπντουλάχ (θ. 1116/1704), Γιουσούφ Μεεντί (θ. 1133/1731) και Μεχμέντ Γκιριντί (θ. 1165/1765).
Νικόλαος Νικολάγιεβιτς της Ρωσίας (1856-1929)
Οικογένεια
Νυμφεύτηκε το 1907 την Αναστασία των Πετρόβιτς-Νιέγκος, κόρη του Νικολάου Α΄ του Μαυροβουνίου, που η αδελφή της παντρεύτηκε τον Πέτρο, αδελφό τού Νικολάου. Δεν απέκτησαν απογόνους.
Χαφίζ Οσμάν
Καθώς δεν ανέλαβε ποτέ δημόσιο αξίωμα, ο Χαφίζ Οσμάν ταξίδεψε αρκετά και τα έργα του φέρουν υπογραφές που καταγράφουν τους τόπους που επισκέφτηκε, μεταξύ αυτών η Προύσα και η Αδριανούπολη στην Τουρκία, η Αίγυπτος και η Χιτζάζ. Παράλυτος κατά τα τρία τελευταία χρόνια της ζωής του, πέθανε στην Κωνσταντινούπολη και τάφηκε στο τζαμί Κοτζά Μουσταφά Πασά.
Νικόλαος Νικολάγιεβιτς της Ρωσίας (1856-1929)
Πηγές
Κατηγορία:Μεγάλοι Δούκες της Ρωσίας Κατηγορία:Οίκος του Σλέσβιχ-Χόλσταϊν-Γκόττορπ
Ψι
Στο λατινικό αλφάβητο δεν υπάρχει αντίστοιχο γράμμα. Στις λέξεις - δάνεια από τα ελληνικά αποδίδεται με το ps, παραδείγματος χάριν Psychologia. Στο κυριλλικό αλφάβητο υπήρχε ως Ѱ|Ѱ ѱ στην πρώιμη μορφή του, αλλά αργότερα καταργήθηκε και η χρήση του περιορίστηκε σε εκκλησιαστικά κείμενα.
Στο ελληνικό σύστημα αρίθμησης είναι το 25ο ψηφίο και έχει αριθμητική αξία ψ´=700. Το γράμμα που προηγείται, το χ΄, αντιστοιχεί στο 600, και το ω΄, που έπεται, στο 800.
Παραπομπές
ψ
Μαρία του Χέλρε
Η Μαρία (Γερ. : Maria van Gelre περί το 1434 - 1 Δεκεμβρίου 1463) από τον Οίκο του Έχμοντ ήταν βασίλισσα της Σκωτίας με τον γάμο της με τον Ιάκωβο Β΄ της Σκωτίας και αντιβασίλισσα της Σκωτίας την περίοδο 1460 - 1463. Η Μαρία του Χέλρε ήταν κόρη του Άρνολντ δούκα του Χέλρε και της Αικατερίνης της Κλέβης, μικρανιψιά του Φιλίππου Γ΄ δούκα της Βουργουνδίας.
Παιδικά χρόνια στην αυλή της Βουργουνδίας
Ο Φίλιππος και σύζυγος του Ισαβέλλα της Πορτογαλίας, δούκισσα της Βουργουνδίας αρχικά σχεδίαζαν να αρραβωνιάσουν την Μαρία με τον Κάρολο του Μαιν αλλά ο πατέρας του δεν μπορούσε να πληρώσει την προίκα. Η Μαρία έμεινε στην αυλή της Βουργουνδίας στην οποία η Ισαβέλλα πλήρωνε πολλά από τα έξοδα της, η Μαρία παρακολουθούσε την νύφη της Ισαβέλλας Κατερίνα της Γαλλίας ενώ εκείνη με την σειρά της παρακολουθούσε άλλα 10 άτομα. Ο δούκας και η δούκισσα ξεκίνησαν τις διαπραγματεύσεις για γάμο της Μαρίας με τον βασιλιά της Σκωτίας, ο Φίλιππος θα πλήρωνε την προίκα της και η Ισαβέλλα τα προικιά της, ο Γουίλιαμ Κράιτον ήρθε στην αυλή της Βουργουνδίας για να συνοδεύσει την νύφη στην Σκωτία.
Βασίλισσα της Σκωτίας
Η Μαρία έφτασε στην Σκωτία τον Ιούνιο του 1449 και πλήθος ευγενών και λαού συνόδευσαν τον βασιλιά Ιάκωβο Β΄ και τη Μαρία στο αβαείο του Χόλυρουντ στο Εδιμβούργο, όπου έγινε ο γάμος στις 3 Ιουλίου 1449. Την τελετή ακολούθησε μεγαλοπρεπές γεύμα, στο οποίο η βασίλισσα ήταν ντυμένη με πορφυρά φορέματα. Η Ισαβέλλα έκανε συμφωνία να μην έχει κανένας από τους γιους της δικαιώματα στο δουκάτο του Χέλρε. Ο Ιάκωβος Β΄ της Σκωτίας και η Μαρία του Χέλρε απέκτησαν τέκνα:
Η Μαρία του Χέλρε απέκτησε πολλά έσοδα και εδάφη από τον σύζυγό της, που την έκαναν ανεξάρτητη και πλούσια. Βρέθηκε μαζί με τον σύζυγό της στην πολιορκία του κάστρου του Μπλάκνες και τον βοήθησε σημαντικά για να το καταλάβει, έτσι ο Ιάκωβος Β΄ της έκανε δώρο το κάστρο. Η Μαρία έκανε πολλές δωρεές, όπως ένα νοσοκομείο για απόρους έξω από το Εδιμβούργο και δώρισε μεγάλα ποσά σε κοινότητες Φραγκισκιανών της Σκωτίας.
Αντιβασιλεία
Μετά τον θάνατο του συζύγου της η Μαρία διετέλεσε αντιβασίλισσα για λογαριασμό του γιου τους και διαδόχου Ιακώβου Γ΄ για τρία χρόνια μέχρι τον δικό της θάνατο, έμεινε αμέτοχη στον Πόλεμο των Ρόδων που ξέσπασε στην Αγγλία την ίδια εποχή. Η Μαρία διόρισε κύριο σύμβουλο της τον Ιάκωβο Κένεντι ο οποίος υποστήριξε τον Οίκο του Λάνκαστερ ενώ η ίδια εξακολουθούσε να μένει αμέτοχη. Την εποχή που θρηνούσε ακόμα τον σύζυγο της η βασίλισσα Μαργαρίτα του Ανζού καταδιωγμένη από τον Οίκο της Υόρκης ζήτησε άσυλο στην αυλή της Σκωτίας, η Μαρία βοήθησε την Μαργαρίτα και πήρε τον γιο της Εδουάρδο του Ουεστμίνστερ στο νοικοκυριό της υπό την προστασία της. Η Μαρία αποφάσισε να υποστηρίξει την βασίλισσα που εκθρονίστηκε και τον Οίκο του Λάνκαστερ με έναν μεγάλο αριθμό στρατευμάτων, αποφάσισε επίσης να αρραβωνιάσει την κόρη της Μαργαρίτα με τον Εδουάρδο του Ουεστμίνστερ (1426). Η Μαρία σε αντάλλαγμα για την υποστήριξη της ζήτησε την πόλη του Μπέργουικ στα σύνορα της Αγγλίας με την Σκωτία, η Μαργαρίτα το δέχτηκε. Οι σχέσεις ανάμεσα στην Μαρία και την Μαργαρίτα χειροτέρευσαν λόγω της συμμαχίας του Εδουάρδου Δ΄ της Αγγλίας με τον Φίλιππο της Βουργουνδίας, η οποιαδήποτε υποστήριξη της Μαρίας στην Μαργαρίτα απειλούσε την συμμαχία του προστάτη της Φιλίππου εναντίον του Λουδοβίκου ΙΑ΄ της Γαλλίας.